विदेशों में नौ जुलाई को फैशन डे मनाया जाता है। लेकिन निखिल मानते हैं कि हमारे देश में फैशन डे के बारे में शायद किसी ने भी नहीं सुना होगा। हमारे यहां फैशन की बहार है पर इसके लिए अब तक कोई दिन समर्पित नहीं किया गया है। शहर में एक जेन्टस ब्यूटी पार्लर के संचालक संजय गुप्ता कहते हैं कि अक्सर फैशन की शुरुआत फिल्मों से होती है। फिल्मों में नायक नायिका ने जो पहना, वही फैशन बन जाता है। गजनी फिल्म जब आई तो युवा वर्ग आमिर खान की तरह हेयर स्टाइल पसंद करने लगा। लेकिन इस ओर किसी का ध्यान नहीं गया कि वह हेयर स्टाइल हर युवा के चेहरे पर अच्छी नहीं लगती।